open-index/open-wikipedia-markdown huggingface dataset:
Rosstjeneste

**Rosstjeneste** var en tjeneste til hest i full rustning som var adelens hovedplikt i Danmark frem til innføringen av eneveldet i 1660. Ordet rosstjeneste fremkommer imidlertid først på slutten av 1500-tallet og stammer fra det tyske *Rossdienst*.

Tidligere var det snakk om adelens plikt til å holde «rustning» og selv om adelsmannen som regel kjempet til hest, var det egentlige grunnlaget for hans privilegerte stilling at han personlig og i full rustning våget livet for fedrelandet.

## Norge
I Norge ble ikke bare adelen, men også geistligheten og de mest velstående odelsbøndene flere ganger taksert for rosstjeneste. Lensherrene på Akershus festning og Bohus var forpliktet til å stille et bestemt antall «gerust heste» også i fredstid, men forøvrig var de tjenestpliktige aldri personlig oppbudt. Plikten ble nemlig omsatt i en pengeavgift og for disse vervet man fremmede ryttere.

## Se også
*Den danske hærs historie før 1670
*Hærreduksjonen i Danmark 1661–62

## Noter


## Eksterne lenker
* ''Rosstjeneste'' hos SNL 
* Artikkel av Kristian Erslev: ''Historisk Tidsskrift'', Bind 7. række, 2 (1899 - 1900) 1, side 393 
* Oppslag i ''Ordbog over det danske sprog'' 
* Oppslag i Salomonsen
Pseudovadonia livida

***Pseudovadonia livida*** er en bille som tilhører familien trebukker (Cerambycidae). I Norden finnes den i det sørligste Danmark og ved Göteborg i Sverige. Sommeren 2010 ble den første gang funnet i Norge, i Østfold.

## Utseende
En liten (5–9&nbsp;mm), middels kraftig, svart trebukk med gulbrune dekkvinger. Den kan kjennes på liten og tetbygd kropp, forholdsvis stort og bredt hode, og at kroppen er kledt med ganske lange, fine hår. Antennene er noe kortere enn kroppen, hodet forholdsvis kort og bredt, pronotum litt lengre enn bredt med litt avrundede bakhjørner, grovt punktert. Dekkvingene har markerte, rettvinklede skuldre og er ganske grovt punkterte, litt blanke med lang, fin hårkledning. Beina er middels lange og ganske kraftige.

## Levevis

Larven utvikler ikke i død ved som hos de fleste andre trebukker, men kryper omkring i barskog-førna og spiser mer eller mindre nedbrutt råhumus. Førnaen bør være infisert av soppen barnålsopp (*[[Micromphale perforans]]*), det er trolig mest denne soppens hyfer larven lever av.
Utviklingen tar to år. Arten er hyppigst funnet i glenner eller skogkanter i tørr, sandete furuskog. De voksne billene er aktive i juni-juli og besøker gjerne blomster, særlig skjermplanter.

## Utbredelse
Arten er utbredt i Mellom- og Sør-Europa og østover til Syria og det vestlige Sibir. I norden forekommer den på Sønderjylland og Øerne i Danmark, og det er en nyoppdaget bestand nær Göteborg i Sverige. Sommeren 2010 ble den for første gang funnet i Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Pseudovadonia livida* (Fabricius, 1776) (synonymer *[[Leptura livida]]*, *[[Anoplodera livida]]*, *[[Pseudoalosterna livida]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
## Eksterne lenker
*
Thorwald Proll

**Thorwald Proll** (født 22. juli 1941 i Kassel) var et tidlig medlem av den gruppen som senere skulle bli til Rote Armee Fraktion også kalt Baader-Meinhof gruppen i Tyskland.

## Brannstiftelsen
Som bekjent av Andreas Baader og Gudrun Ensslin, senere også Horst Söhnlein, som var en venn av Andreas Baader  fra ungdomstiden i München, satte han 2.april 1968 fyr på kjøpesentrene Kaufhof og Kaufhaus Schneider i Frankfurt am Main rett før stengetid. Tysk politi mottok senere samme kveld et anonymt tips som førte dem direkte til brannstifterne, hvor de fant overveldende bevis for at de var skyldige. Det gikk ingen menneskeliv tapt i brannene.

## Rettssaken
Rettssaken begynte 14. oktober 1968 i Frankfurt. De fire tiltalte hadde sammenlagt 9 advokater, blant dem Horst Mahler, Otto Schily og professor Ernst Heinitz, tidligere rektor ved Freie Universität Berlin. De tiltalte forholdt seg fullstendig tause og først etter tre dager begynte Gudrun Ensslin å snakke. Hun tilsto at hun selv og Andreas Baader hadde satt fyr på kjøpesentret Kaufhaus Schneider som en protest mot USAs krig i Vietnam. De øvrige to, hevdet hun, var uskyldige. Den 3. oktober 1968 ble alle fire dømt til tre års fengsel for ildspåsettelse.

## Løslatelse
De fire brannstifterne ble løslatt 13. juni 1969, et forhold tysk politi anket. I november 1969 fikk politiet medhold i sin anke i tysk høyesterett. Andreas Baader, Gudrun Ensslin og Thorwald Proll bestemte seg da for å gå i dekning. Gruppen fikk hjelp og flyktet til Paris. De kontaktet Thorwald Prolls søster, Astrid og fikk henne til å bringe dem papir, bøker og en bil de hadde etterlatt i en garasje i Frankfurt. Astrid Proll gjorde som hun ble bedt om og møtte sin bror i Paris, hvor hun sluttet seg til gruppen.

Etter noen tid i Paris reiste Andreas Baader, Gudrun Ensslin og Astrid Proll til Italia hvor de bodde hos kjente fra Berlin. Astrid Proll ble derved et tidlig medlem i RAF. Thorwald Proll bestemte seg for å vende tilbake til Tyskland, hvor han meldte seg for politiet for å sone reste av straffen. Thorwald Proll ble løslatt fra fengslet i oktober 1971 og har siden 1978 vært bosatt i Hamburg. Han hadde senere ingen forbindelser med Rote Armee Fraktion

## Referanser


## Litteratur
* Aust, Stefan: The Bade Meinhof Complex, Hofman und Clampe Verlag, 2008, English Translation, ISBN 9781847920454

## Eksterne lenker
* 
*
Grammoptera abdominalis

***Grammoptera abdominalis*** er en bille som tilhører familien trebukker (Cerambycidae). I Norden er den sjelden og bare funnet i Danmark og én gang i Sør-Sverige.

## Utseende
En liten (5–10&nbsp;mm), brun, middels slank trebukk. Den kan kjennes fra de andre Grammoptera-artene som forekommer i Norden på at lårene er røde med svart spiss (hovedsakelig svarte hos *[[Grammoptera ruficornis]]*, helt røde hos *[[Grammoptera ustulata]]*) og antennene helt mørke (røde og mørke hos *[[Grammoptera ruficornis]]*. Antennene er nesten så lange som kroppen og stort sett mørke. Hodet er nokså bredt med markerte tinninger og kraftig innsnørt hals. Pronotum er omtrent så langt som bredt, klokkeformet sett ovenfra, med bakhjørnene trukket ut til korte, spisse pigger. Dekkvingene er til sammen bare litt bredere enn pronotum, parallellsidige, mørkbrune til svarte. Beina er slanke, lårene røde med svart spiss, leggene og føttene mørke. Larven er opptil 14 millimeter lang, med tre par tydelige bein.

## Levevis
Larvene utvikler seg i døde grener av eik, disse bør være kraftig angrepet av sopp, særlig arten *[[Vuilleminia comedens]]*, men det er mulig at den ikke er spesielt knyttet til denne arten. Larveutviklingen tar trolig to år. De voksne billene kan finnes i mai-juni, gjerne på blomster.

## Utbredelse
Arten er utbredt i Europa østover til Kaukasus. I Norden er arten svært sjelden, det er kjent funn fra Jylland og Bornholm i Danmark og ett funn fra Småland, Sverige.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Grammoptera abdominalis* (Stephens, 1831)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten
Pachyta quadrimaculata

***Pachyta quadrimaculata*** er en bille som tilhører familien trebukker (Cerambycidae). Den er utbredt i det sørlige Finland i Norden.

## Utseende
En ganske stor (11–22&nbsp;mm) og bred trebukk. Den brede kroppsformen og dekkvingenes karakteristiske farger gjør det lett å kjenne arten. Antennene er mørke og nesten så lange som kroppen. Hodet er ganske langstrakt, lengre enn bredt, med utstående, rundede fasettøyne. Pronotum er svart, omtrent så langt som bredt, i midten med en kraftig, butt pigg på hver side. Dekkvingene er brungule med fire store, svarte flekker (to på hver vinge), det fremste flekkeparet er ovale, det bakre gjerne omtrent rombeformede. Beina er lange og svarte.
 
## Levevis
Biologien til arten er ikke godt kjent, men ligner trolig slektningen *[[Pachyta lamed]]*.
Arten finnes i eldre barskog, oftest i tilknytning til gran. Til tross for at den er vidt utbredt synes den aldri være tallrik. Larvene utvikler seg i nylig døde røtter av gran og furu. Larveutviklingen tar tre år. De voksne billene kan man finne, gjerne på blomster, i juni-juli.

## Utbredelse
Arten er utbredt i  den palearktiske sone, i Europa går den sør til Alpene, mot øst like til Stillehavet. I Norden er den utbredt i det sørlige Finland inkludert Åland. Det finnes noen gamle funn fra Sverige og Danmark, men det er uklart om dette dreier seg om at det har vært bestander der, eller om det er importerte eller feil-etiketterte individer.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** *Pachyta quadrimaculata* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
## Eksterne lenker
*
Rhamnusium bicolor

***Rhamnusium bicolor*** er en bille som tilhører familien trebukker (Cerambycidae). Denne arten, som er knyttet til åpen løvskog med gamle trær, fantes tidligere i Finland, men er trolig utdødd der.

## Utseende
En ganske stor (16-22 mm), slank trebukk som finnes i flere fargevarianter. Den kjennes lettest på formen på pronotum, som har fire kraftige buler som danner et tverrbånd. Beina, hodet og kroppen er rødgule, mens dekkvingene vanligvis er svarte, det finnes også individer med rødgule dekkvinger og overgangsformer mellom de to ytterpunktene. Antennene, som er vel halvparten så lange som kroppen og vganske kraftige, kan være helt rødlige eller mørke mot spissen. 

## Levevis
Larvene utvikler seg i ganske morken ved i hule løvtrær, som alm, lind, poppel og lønn. Larven lever på grensen mellom død og levende ved. Utviklingen tar to-tre år. Den er en typisk kulturmarksart som er svært sårbar for bruksendringer som fører til at hule trær blir sjeldnere.

## Utbredelse
Arten er utbredt i Mellom- og Sør-Europa, men har gått mye tilbake i de senere tiårene. I Norden er den bare funnet på én lokalitet i det sørlige Finland, der den ser ut til å ha forsvunnet på slutten av 1980-tallet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhamnusiini
******** *Rhamnusium bicolor* (Schrank, 1781)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten
Dale (Sandnes)

**Dale** er ei grend og en grunnkrets på østsiden av Gandsfjorden i Sandnes kommune i Rogaland, ved endepunktet til Fylkesvei 4494. Der lå det nå nedlagte Dale sykehus (opprinnelig *Dale asyl*).

Innbyggertallet i Dale grunnkrets siden 2000:

## Referanser
Tritonussubstitusjon

En **tritonussubstitusjon** er en form for reharmonisering i avansert jazz, men finnes også i andre populærmusikalske genre som filmmusikk eller rock.

## Musikkteoretisk definisjon

I sin grunnidé er en tritonussubstitusjon en erstatning av én akkord med en annen som ligger tre heltoner fra den første. Intervallet mellom tonene til den gamle og den nye akkorden er kjent som forstørret kvart eller tritonus.En annen definisjon som imidlertid kommer ut på det samme, er at en akkord kan erstatte en annen når begge akkorder har den samme tritonus til felles.En spesialform for tritonussubstitusjon oppstår når det i en 9 akkord tas bort tersen, og kvinten senkes med en halvtone. I dette tilfelle oppstår det en ny treklang som ligger et tritonus intervall fra den opprinnelige akkordens grunntone.

## Beskrivelse og eksempler

### Septimakkorder

Som regel er det en firklang eller septimakkord som blir tritonussubstituert. Denne septimakkorden er gjerne en ledeakkord til neste akkord. I det følgende eksemplet leder G7 til målakkorden C eller Cm.

Tonene som leder fra en G7 til en C, er h (til tonen c i en C eller Cm akkord) og f (til tonen e i en C akkord eller tonen e i en Cm akkord). Erstattes G7 akkorden med en D7, vil man oppdage at disse to akkordene har de to ledende toner som fellestoner. (H i G7 akkorden er enharmonisk til c i D7 akkorden). En D7 akkord har derfor en like ledende effekt som en G7 akkord.

Med definisjon nr. 2 som grunnlag kan man si at de ledende toner i begge akkorder danner en tritonus h – f. Begge akkorder kan derfor brukes som erstatning for hverandre.

### Nonakkorder

En nonakkord kan tritonussubstitueres ved erstatning av grunntonen. Det følgende eksemplet er bare ett av mange. Her brukes det en Cm7 som målakkord.

blir da til 

G9 akkorden og D13 akkorden har fellestonene h og f samt a (i G9) resp. h (i D13). H og f leder til hhv. c og e i Cm7 akkorden. A i G9 resp. h i D13 er igjen fellestone med målakkorden Cm7.

### Tritonussubstitusjon med felles grunntone
Dette er en spesialform for tritonussubstitusjon for en 9 akkord, dvs. en Dur treklang med tilføyd liten septim og senket non. En A9 f.eks. består av tonene a - c - e - g - h. Erstatter man kvinten e med en e ved samtidig å sløyfe tersen c, oppstår det en E/A, dvs. en E akkord med a som basstone. Akkordens opprinnelige grunntone a og den nye grunntonen e ligger en tritonus fra hverandre.

## Litteratur
* DeVeaux, Scott (1997): *The Birth of Bebop – A Social and Musical History.* Berkeley, CA: University of California Press
* Giørtz, Ole Henrik (2006): *Noter og andre nøtter – En brukerveiledning i pop- og jazzharmonikk*. Oslo: Musikk-Husets Forlag a/s
* Knutsen, Harald (2001): *Sirenene – Om jazz og ledelse*. Kristiansand S: Høyskoleforlaget
* LaVerne, Andy (2005): *Handbook of Chord Substitutions*. Bedford Hills, NY: Ekay Music Inc.

## Referanser


## Eksterne lenker
* Tritonussubstituering besøkt 24/4-10
* Eksempler, akkordskjemaer inkl. tritonussubstitusjon besøkt 24/4-10
* Tritonuserstatningens hemmeligheter besøkt 25/4-10
*  Tritonuserstatning besøkt 24/4-10
*  Tritonus og tritonussubstitusjon besøkt 24/4-10
Mount Aniakchak

**Mount Aniakchak** er et 3&nbsp;400 år gammel vulkankrater som ligger på Aleutene i Alaska. Det gjenværende kaldera er om lag 10 km i diameter.

Området rundt vulkanen omfattes av nasjonalparken Aniakchak National Monument and Preserve, som drives av National Park Service. I november 1967 ble Aniakchak Caldera erklært som et nasjonalt landemerke av National Park Service.

Aniakchak er en sovende vulkan. Det er registrert at det må ha hatt minst ti større utbrudd med lavastrømmer siden kalderaen ble dannet i 1645 f.Kr, siste lavastrøm kom i 1931.

## Eksterne lenker
* Alaska Peninsula Trek
Hans Nansen

**Hans Nansen** (født 28. november 1598 i Flensburg i hertugdømmet Slesvig, død 12. november 1667 i København) var en dansk handelsmann og borgermester i København. 

## Liv og virke
### Bakgrunn
Hans Nansen gikk på den lokale tyske skrive- og regneskolen og da hans far døde da han var 15 år gammel, trådte hans onkel inn som forsørger og betalte utdannelsen. 

### Karriere
Etter noen års forløp kom Nansen med på en ekspedisjon til Kolahalvøya i Russland og dette var hans første, men ikke siste tur til Russland. Hans gode evner til å lære nye språk raskt og godt fikk ham senere til å bli ansatt i statsforvaltningen som tolk. 

Hans Nansen ble berømt for sine mange reiser. I 1620 ble han tilbudt arbeide hos den gamle kjøpmann og borgermester i København, Mikkel Vibe. Hans Nansen seilte hver sommer fra 1621 til 1636 til Island og om vinteren sto han for salget av de varene han hadde brakt med seg derfra. 

I årene 1639&ndash;1648 var han forvalter for det Islandske Kompagni og samlet seg etter hvert en betydelig formue. I 1653 døde Mikkel Vibe og etter kong Frederik IIIs ønske ble Hans Nansen utnevnt til borgermester i København.
 

I 1650-årene utga Nansen sine oppdagelsesbøker, som ble en stor suksess og han ble en kjent skikkelse. Hans beste og mest ettertraktede verk var *Compendium Cosmographicum.*

Kort før krigen med Sverige fikk Hans Nansen atskillige klager fra borgerne og han måtte til slutt gi borgerne det de ville ha, noe som endte med at Nansen måtte betale 18.000 riksdaler til bedre forpleining, kloakker og lønn til de arbeiderne som ryddet veiene for ekskrementer. Under svenskekrigene ble Nansen en stor mann i København og fikk gjenreist borgernes tro på en dansk seier. Ved stormen på København lyktes det ham for første gang i hans liv å avfyre skudd med en pistol og han traff en svensk korporal i ryggen. Etter avslutningen på svenskekrigene og eneveldets begynnelse falt Hans Nansens ry, men han oppnådde allikevel å være borgermester til den dag han døde. 

Hans Nansen ligger begravet i Helligåndskirken i København, og har fått oppkalt en gate etter seg i samme by. Polarforskeren Fridtjof Nansen var etterkommer av Hans Nansen.

## Referanser


## Eksterne lenker
* Hans Nansen
Australia under Sommer-OL 1988

**Australia under Sommer-OL 1988**. 252 sportsutøvere, 180 menn og 72 kvinner fra Australia deltok i 24 grener under Sommer-OL 1988 i Seoul. Australia kom på 15.-plass med tre gull, seks sølv- og fem bronsemedaljer. Landhockeyspilleren Ric Charlesworth var flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Eiketreløper

**Eiketreløper** (*Rhagium sycophanta*) er en bille som tilhører familien trebukker (Cerambycidae). Denne arten, som er knyttet til eikeskog, er ikke funnet i Norge, men forekommer i Danmark og Sør-Sverige.

## Utseende
En middelsstor til ganske stor (17–26&nbsp;mm), noe kraftig trebukk med ganske korte antenner. Den ligner mye på løvtreløper *Rhagium mordax* i fargen, men kjennes lett på at hodet er mye bredere og beina betydelig kraftigere. På farge er den gulbrunt-spraglete. Hver dekkvinge har en skrå, mørk tverrstripe omtrent i midten, denne er bredt kantet med okergult på begge sider, men denne stripen er ikke like tydelig som hos løvtreløper *Rhagium mordax*. Antennene er ganske kraftige og rundt en tredjedel så lange som kroppen. Hodet er bredt firkantet, med påfallende lange, bakover litt utvidete tinninger bak fasettøynene. Tinningen er over dobbelt så lang som fasettøyet. Pronotum er litt lengre enn bredt, sterkt hvelvet, med en kort, men kraftig pigg midt på hver side. Den fremre delen danner en markert krage. Dekkvingene har tre lengderibber hver, men disse er mindre markerte enn hos bartreløperen. Beina er grå, temmelig lange og påfallende kraftige. Larven er opptil 4,5 centimeter lang, hvit, ganske flat og langstrakt. Hodet er bredt og kileformet, kjevene kraftige.

## Levevis
Larvene utvikler seg under barken på stående eller liggende, døde stokker av eik, sjeldnere andre løvtrær. Larven ganger ca. 2 centimeter brede ganger under barken. Utviklingen tar to år. De voksne billene klekkes vanligvis om høsten, men overvintrer i puppekammeret og kommer først fram om våren. Arten lever ofte sammen med den vanligere slektningen løvtreløper (*Rhagium mordax*). De voksne billene er aktive i mai-juni, man kan finne dem løpende omkring på tømmerstokker, men de besøker også blomster.

## Utbredelse
Arten er utbredt i Mellom- og Sør-Europa, mot nord til det sørligste Sverige, mot øst til det sørlige Sibir. I Norden finnes den i Danmark og i Sverige langs kysten omtrent nord til Stockholm.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** **Eiketreløper** *Rhagium sycophanta* (Schrank, 1781)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
*
Ibsenmuseene i Norge

**Ibsenmuseene i Norge** var et nettverkssamarbeid mellom Henrik Ibsen Museum i Skien, Ibsenmuseet i Grimstad og Ibsenmuseet i Oslo som ble innledet i 1994.

## Nettverk for Ibsen-museene
Museene utarbeidet i fellesskap en «nettverksplan» for perioden 2000–2006. I nettverksplanen peker de blant annet på forestående Ibsen-året i 2006 – markeringen av at det var 100&nbsp;år siden Henrik Ibsen døde – som et mål for sin felles satsning på å styrke museenes forskning og publikumsrettede profil.

De tre museene som inngikk i dette nettverket arbeider med ulike deler av Henrik Ibsens liv og forfatterskap:

* museet i Skien har sitt fokus på Henrik Ibsens barndomsår, hans skolegang, oppvekst og familiære forhold;
* museet i Grimstad ivaretar dikterens ungdom, første forelskelser og dikteriske debut;
* museet i Oslo har ansvar for den gamle, verdensberømte dikter som etter 27 års opphold i utlandet vendte tilbake til Norge i 1891.

Det samarbeidet som ble innledet i 1994 var bakgrunnen for at museene i Skien og Grimstad overlot til museet i Oslo møbler som opprinnelig hørte hjemme i leiligheten i Arbins gate.

## Nordisk nettverk for litterære museer
De tre Ibsenmuseene var fra før med i et samarbeid med andre litterære museer i Norden, og deltok blant annet på årlige seminarer arrangert av de deltagende museene på rundgang.

## Referanser
Borgå stift

**Borgå stift** (finsk: *Porvoon hiippakunta*) er et av de ni stiftene (bispedømmene) i Den evangelisk-lutherske kirken i Finland. Bispesetet ligger i Borgå med Borgå domkirke som hovedkirke. Stiftet ble grunnlagt i 1923 og omfatter alle Finlands svenskspråklige og tospråklige menigheter med svensk flertall. Dessuten er *Tyska församlingen i Helsingfors* underlagt stiftet. Borgå stift omfatter således ikke et geografisk samlet område.
  
Borgå stift har 65 menigheter (*församlingar*) fordelt på ni prostier (*prosterier*). Antall medlemmer i stiftets menigheter er rundt . Borgå stift omfatter først og fremst den finlandssvenske kysten og Åland. Menighetene er i gjennomsnitt mindre enn i Finlands øvrige stift. Den største menigheten er *[[Esbo]] svenska församling* med rundt  medlemmer. Den minste menigheten er *[[Bergö]] församling* med rundt 160 medlemmer.  

## Prostier
De ni prostiene i Borgå stift er:
*Domprostiet
*Helsingfors prosti
*Korsholms prosti
*Mellersta Nylands prosti
*Närpes prosti
*Pedersöre prosti
*Raseborgs prosti
*Åbolands prosti
*Ålands prosti

## Historie
Før 1923 var Borgå stift betegnelsen på det nåværende Tammerfors stift. Dette stiftet ble lagt til Tammerfors da alle svenskspråklige menigheter ble samlet i det nåværende Borgå stift i 1923. Det tidligere Borgå stift ble opprettet i 1723 da bispesetet ble flyttet fra Viborg til Borgå på grunn av tapet av Viborg til Russland i 1721. 

## Eksterne lenker
* 
* ''Evangelisk-lutherska kyrkan i Finland'', Borgå stift
Mount Vernon

**Mount Vernon** er en plantasje i nærheten av Alexandria i Virginia i USA, og var hjemmet til den første amerikanske presidenten, George Washington. Hovedbygningen ble oppført i flere faser fra 1758 og eiendommen er oppkalt etter viseadmiral Edward Vernon. Herregården er oppført i tre i palladiansk stil, og ligger ved elven Potomac.

## Eksterne lenker
*
VM i ishockey for menn 2010 (1. divisjon)

**Ishockey VM-2010 (divisjon I)** var en årlig turnering under Ishockey-VM som ble avholdt av IIHF mellom den 17. og den 25. april 2010. Deltakerne var delt i 2 grupper. Gruppe A ble spilt i Tilburg i Nederland og gruppe B ble spilt i Ljubljana i Slovenia.

## Deltakere
### Gruppe A

### Gruppe B

## Mesterskap, Gruppe A
### Tabell

## Mesterskap, Gruppe B
### Tabell

## Referanser
Xue Fucheng

**Xue Fucheng** (kinesisk: 薛福成; pinyin: *Xuē Fúchéng*, Wade-Giles: *Hsüeh Fu-cheng*, født 12. april 1838 i Wuxi i Jiangsu i Kina, død 21. juli 1894 i Shanghai, stilnavn: *Shú Yún* 叔耘, forfatterpsevdonym: *Yōng Ān* 庸庵) var en kinesisk diplomat og sendemann under Qing-dynastiet til land i  Europa (Storbritannia, Frankrike, Italia, Belgia) i 1890-årene. 

## Diplomatisk virke
Foruten de vanlige representasjonsforpliktelser engasjerte Xue Fucheng seg sterkt for omsorgen for utenlandskineserne i de land han kom til. I Storbritannia var det for eksempel betydelige kinesiske miljøer både i Liverpool og i London. Vel så viktig var det betydelig sterkere kinesiske nærvær i en rekke av Storbitannias kolonier. Blant slike steder kan nevnes Penang, Singapore og Rangoon. Han ivret derfor for å opprette konsulater, ikke bare for å støtte sine landsmenn i deres omgang med storsamfunnet, men også for å støtte for eksempel nyankomne mot kriminelle elementers utpressing, utnyttelse og lureri. 

Xue argumenterte overfor britene med det store antall konsulater - 20 - som britene hadde kunnet etablere i Kina. Etterhvert fikk han de tillatelser han trengte.

Xue Fuchang spilte også den avgjørende rolle i drøftelsene mellom Kina og Storbritannia om grensene mellom Britisk Burma og den kinesiske provinsen Yunnan. Denne grenseuklarheten var en av de potensielt mest utfordrende av de mange store og små grensespørsmål eundt Kina.

## Forfatterskap
Han skrev en dagbok de siste fire årene i keiserens tjeneste, og den beskriver hans diplomatiske aktiviteter og hans inntrykk av de vestlige land.

Han beskrev historiske begivenheter som Taipingopprøret, og forfattet essayer om lokale kinesiske legender, også makabre og overnaturlige historier. 

Xue var forkjemper for innføringen av vestlig teknologi i KIna, og beskriver sitt møte i utlandet med ny teknologi som for eksempel telefonen.

## Minnesmerke
Hans gamle hjem i Wuxi ble i 2001 tilføyd på Folkerepublikken Kinas liste over kulturminner. Det har en tradisjonell kinesisk gårdsplass og hage, en biblioteksbygning, en frilufts operascene og et biljardrom. 

## Verker
*Chushi Ying Fa Yi Bi siguo riji,* Changsha: Yuelu shushe 1985 (Zouxiang shijie congshu)

## Litteratur
* 
*  

## Referanser


## Eksterne lenker
* Xue Fucheng 1838-1894
* Xue Fucheng Residence Museum (PDF; 325 kB)
* Xue Fucheng guju fra Baidu Baike
VM i ishockey for menn 2010 (3. divisjon)

**Ishockey VM-2010 (divisjon III)** var en turnering under Ishockey-VM som ble avholdt av IIHF mellom den 13. og den 18. april 2010. Deltakerne ble delt i 2 grupper. Gruppe A ble spilt i Kockelscheuer i Luxembourg og gruppe B ble spilt i Jerevan i Armenia. Gruppe A skulle vært avholdt i Aten i Hellas, men ble flyttet til Kockelscheuer i Luxembourg etter at det greske ishockeyforbundet informerte om at de hadde problemer med å finansiere turneringen.

## Deltakere
### Gruppe A

### Gruppe B

## Mesterskap, Gruppe A
### Tabell

## Mesterskap, Gruppe B

### Tabell

### Sluttspill Gruppe B

Lag 1 og 2 møttes i kamp for spille om gullmedalje og opprykk, mens lag 3 og 4 møttes for å spille om bronsemedalje

Nord-Korea vant gull-kampen med 5-2 over Armenia, mens Syd-Afrika vant bronsen med 8-3 over Mongolia.

Aremenia ble senere diskvalifisert fordi de benyttet flere ulovlige spillere, feil informasjon om spillere og spillerere med dobbelt (USA-Armenia) statsborgerskap. Alle kampene som Armenia deltok i ble dermed annullert og følgende rekkefølge i divisjon III, gruppe B:

## Referanser
Bass (stemme)

**Bass** (fra latin: *basso* – «dyp») er den dypeste mannsstemmen. I korsammenheng (da spesielt mannskor) deles stemmeleiet inn i første bass (lysest) og andre bass (mørkest).

## Variasjoner i en bassoktav

De laveste bassangerne ligger generelt på C (to C-er under c'). Flere ekstreme bassangere når lavere enn dette.

Innen opera er den laveste tonen i et standardrepertoar for bass D (Osmin i ''Bortførelsen fra Seraillet''), men det er få roller som strekker seg til under F. Selv om Osmins tone er den laveste som er krevet i operarepertoaret, finnes det lavere, både skrevne og uskrevne: for eksempel interpolerer basser tradisjonelt en lav C i duetten «Ich gehe, doch rathe ich dir» i samme opera. Andre valgfrie eller tradisjonelle lave C-er og D-er blir sunget. Den høyeste tonen i bassrepertoaret er a' (Polifemo i Aci, Galatea e Polifemo av Händel); derfor er det  få basser som har denne rollen i sitt repertoar.

## Referanser


## Kilder
* ''BBC Cardiff Singer of the world. Baritone and bass.''
* ''BBC Cardiff Singer of the world. The singing voice. ''
Channing Tatum

**Channing Matthew Tatum** (født 1980) er en amerikansk skuespiller og regissør.

## Karriere
Han begynte sin karriere som modell før han opptrådte i diverse filmer. Han har opptrådt i en rekke kjente filmer, blant annet *[[She's the Man]]* (2006), *[[Step Up]]* (2006), *[[Public Enemies (film)|Public Enemies]]* (2009), *[[G.I. Joe: The Rise of the Cobra]]* (2009), *[[Dear John (film fra 2010)|Dear John]]* (2010), *[[21 Jump Street (film)|21 Jump Street]]* (2012) og ''22 Jump Street'' (2014) *[[Jupiter Ascending]]* (2015).

Tatum ble først kjent som danser i Ricky Martins musikkvideo «She Bangs», som han fikk rollen i etter å ha fremført en audition i Orlando. Etter det begynte han som modell innen moteindustrien, og da arbeidet han for kjente selskaper som Armani og Abercrombie & Fitch.

Tatum gikk snart videre til å være med i TV-reklamer. De mest kjente reklamene var for brusmerker som Mountain Dew og Pepsi i 2002. Senere signerte han en kontrakt med et modellbyrå i Miami og han opptrådte blant annet i *[[Vogue]]*. Tatum begynte på sin skuespillerkarriere ved å opptre i TV-serien ** i 2004. Hans første rolle i en spillefilm kom i 2005 i *[[Coach Carter]]*, der han spilte en basketballspiller.

Tatum møtte sin fremtidige kone Jenna Dewan i 2006 på settet til filmen *Step Up*. Paret ble forlovet i begynnelsen av september 2008 i Maui. I juli 2009 giftet de seg i Church Estates Vineyards i Malibu. De ble separert i 2018, og formelt skilt året etter.

## Filmografi

## Priser og nominasjoner

## Referanser


## Eksterne lenker
* 
*
Lauksletta (Tromsø)

**Lauksletta** er ei grend i bygda Ramfjord i Tromsø kommune. Den ligger langs nordsida av Ramfjorden, ca. 20 kilometer fra Tromsø sentrum. Det er bussforbindelse til Tromsø. Skole og barnehage finnes på bygdesenteret Fagernes, som ligger rundt 4 km øst for Lauksletta. De fleste som bor på Lauksletta pendler til Tromsø. Grunnkretsen Lauksletta hadde 165 innbyggere i 2015.

## Referanser
Kinas riksvei 216

**Kinas riksvei 216** (*G216*) er en riksvei i den autonome region Xinjiang i Folkerepublikken Kina. Den løper sørover fra Altay nord til byen Baluntai i fylket Hejing, der den møter Kinas riksvei 218. Den er 857 kilometer lang.

## Rute og distanse
Horst Söhnlein

**Horst Söhnlein** (født 13. oktober 1943) var en venn av Andreas Baader fra Baaders oppvekst i München. Sammen med Andreas Baader, Gudrun Ensslin og Thorwald Proll satte han 16. april 1968 fyr på varehusene Kaufhaus Schneider og Kaufhof i Frankfurt am Main. Tysk politi mottok senere samme kveld et anonymt tips som førte dem direkte til brannstifterne, hvor de fant overveldende bevis for at de var skyldige. Det gikk ingen menneskeliv tapt i brannene.

## Rettssaken
Rettssaken begynte 14. oktober 1968 i Frankfurt. De fire tiltalte hadde sammenlagt 9 advokater, blant dem Horst Mahler, Otto Schily og professor Ernst Heinitz. De tiltalte forholdt seg fullstendig tause og først etter tre dager begynte Gudrun Ensslin å snakke. Hun tilsto at hun selv og Andreas Baader hadde satt fyr på kjøpesentret Kaufhaus Schneider som en protest mot USAs krig i Vietnam. De øvrige to, hevdet hun, var uskyldige. Den 3. oktober 1968 ble alle fire dømt til tre års fengsel for ildspåsettelse.

## Løslatelse
De fire brannstifterne ble løslatt 13. juni 1969, et forhold tysk politi anket. I november 1969 fikk politiet medhold i sin anke i tysk høyesterett. Andreas Baader, Gudrun Ensslin og Thorwald Proll bestemte seg da for å gå i dekning og flyktet til Paris, senere Italia. Horst Söhnlein derimot meldte seg for tysk politi og sonet resten av straffen. Han hadde senere ingen befatning med Rote Armee Fraktion. 

## Referanser


## Litteratur
* Aust, Stefan: The Bade Meinhof Complex, Hofman und Clampe Verlag, 2008, English Translation, ISBN 9781847920454

## Eksterne lenker
*
Filippinene under Sommer-OL 1988

**Filippinene under Sommer-OL 1988**. Trettitre sportsutøvere fra Filippinene deltok i tretten sporter under Sommer-OL 1988 i Seoul. De kom på delt 46.-plass med en bronsemedalje.

## Medaljer

## Medaljevinnerne

## Kilder
* Filippinene under Sommer-OL 1988: Resultater og profilside  på sports-reference.com
Finland under Sommer-OL 1988

**Finland under Sommer-OL 1988**. Syttiåtte sportsutøvere, seksti menn og seks kvinner fra Finland deltok i femten sporter under Sommer-OL 1988 i Seoul. Finland kom på 25.-plass med en gull-, en sølv- og to bronsemedaljer. Bryteren Jouko Salomäki var Finlands flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Ludvigsens Hostesaft

***Ludvigsens Hostesaft*** er et musikkalbum med Gustav Lorentzen fra 1987, utgitt under navnet *Ludvigsen*. 

For albumet fikk han i 1987 sin første av fire Spellemannpriser.

## Sporliste
# «Ha det på badet» (Gustav Lorentzen)
# «Forrest i køen» (Gustav Lorentzen)
# «To indre og vekk me'n» (Gustav Lorentzen)
# «Baldrian» (Gustav Lorentzen)
# «Hostesaft» (Gustav Lorentzen)
# «Full cowboy» (Gustav Lorentzen)
# «Alle hunder hyler høyt» (Gustav Lorentzen)
# «Kua» (Gustav Lorentzen)
# «Du er hva du har spist» (Gustav Lorentzen)
# «Baby» (Gustav Lorentzen)
# «Morna Mikkel rev» (Gustav Lorentzen)
# «Meg om 100 år» (Gustav Lorentzen)
# «Skinnsalong» (Gustav Lorentzen)
## Medvirkende
### Musikere
* Gustav Lorentzen - sang, gitarer, låtskriver
* Trygve Thue - gitarer, sang, produsent
* Tom Harry Halvorsen - tangenter og sang
* Rolf Skogstrand - sang
* Magne Lunde - trommer og forsøk på sang
* Sveinung Hovensjø - bass og en annen bass
### Andre medvirkende
* Erling Lund - tekniker
* Yngve Sætre - tekniker
* Jan Erik Kongshaug - miksing
* Ole A. Sørli - produsent
## Eksterne lenker
* Ludvigsens Hostesaft
Hellas under Sommer-OL 1988

**Hellas under Sommer-OL 1988**. Tjue sportsutøvere fra Hellas deltok i fem sporter under Sommer-OL 1988 i Seoul. De kom på delt 46.-plass med en bronsemedalje. Bryteren Kharalambos Kholidis var gresk flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Gambia under Sommer-OL 1988

**Gambia under Sommer-OL 1988**. Seks sportsutøvere, fem menn og en kvinne fra Gambia deltok i to sporter, friidrett og boksing under Sommer-OL 1988 i Seoul. Det var andre gangen som Gambia deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Carl-Martin Edsman

**Carl-Martin Edsman** (født 26. juli 1911 i Malmberget, død 22. januar 2010 i Uppsala) var en svensk prest og professor i religionshistorie ved Uppsala universitet.

Edsman ble student i 1930 og begynte å studere ved Uppsala universitet, hvor han ble *[[teol. kand.]]* i 1935, *[[teol. lic.]]* i 1938 og *[[teol. dr.]]* i 1941. 1938–1939 var han ved Sorbonne i Paris. Han var preseptor i religionshistorie i Uppsala 1950–1959 og professor fra 1978. Fra 1982 til 1985 var han professor i religionshistorie ved Misjonshøgskolen i Stavanger.

Hans vitenskapelige arbeid omfattet emnene teologi, relgionshistorie, religionspsykologi og religionssosiologi. Han utga en rekke bøker om disse emnene.

## Referanser
Honduras under Sommer-OL 1988

**Honduras under Sommer-OL 1988**. Åtte sportsutøvere, sju menn og en kvinne fra Honduras deltok i tre sporter, friidrett, boksing og svømming under Sommer-OL 1988 i Seoul. Det var fjerde gangen Honduras deltok i et sommer-OL, de vant ikke noen medaljer 

## Medaljer

## Eksterne lenker
* OL-resultater på Sports-reference.com
Bli blid!

***Bli blid!*** er et musikkalbum med Gustav Lorentzen, utgitt under artistnavnet Ludvigsen i 1990.

For albumet fikk han i 1991 spellemannprisen for beste barneplate.

## Sporliste
# «Ingen er glad i meg» (Gustav Lorentzen)
# «Bli blid» (Gustav Lorentzen)
# «Ikke slå» (Gustav Lorentzen)
# «Det er sommeren som teller» (Gustav Lorentzen)
# «Dame som viser fram rompen sin» (Gustav Lorentzen)
# «Anne Marie og broren» (Gustav Lorentzen)
# «Træge Trondhjæm» (Gustav Lorentzen)
# «Tv» (Gustav Lorentzen)
# «Vil du kjøpe min gitar?» (Gustav Lorentzen)
# «Verdens dummeste mann» (Gustav Lorentzen)
# «Kyssing er'ke farlig» (Gustav Lorentzen)
# «Moteshow» (Gustav Lorentzen)
# «Barn har rett» (Gustav Lorentzen)
## Medvirkende
### Musikere
* Gustav Lorentzen - sang, gitar, låtskriver
* Trygve Thue - gitarer
* Edvard Askeland - bass 
* Kjetil Bjerkestrand - tangenter
* Jan Sollesnes - trommer
* Gunnar Bjelland - keyboard
* Torgeir Andresen - trompet
* Øystein Trollsås - saksofon
* Stein Erik Tafjord - tuba
* Helge Førde - trombone
* Jan Magne Førde - flygelhorn og trompet
* Ulf Risnes - kor på *Træge Trondhjæm*
* Kjartan Kristiansen - kor på *Træge Trondhjæm*

## Eksterne lenker
Hongkong under Sommer-OL 1988

**Hongkong under Sommer-OL 1988**. Førtiåtte sportsutøvere fra Hongkong deltok i elleve sporter under Sommer-OL 1988 i Seoul. De vant ikke noen medaljer.  
 
## Medaljer

         
## Eksterne lenker
* Resultater og profilside  på sports-reference.com
Jón Helgason

**Jón Helgason** (født 30. juni 1899 på gården Rauðsgil i Borgarbyggð, død 19. januar 1986) var en islandsk litteraturhistoriker og dikter.

Jón Helgason dro til København for å studere litteratur, og ble *[[cand. mag.]]* i 1923. I 1926 fikk han doktorgraden ved Islands universitet. Han ble i 1927 utnevnt til direktør for de litteraturvitenskapelige samlingene hos Den arnamagneanske samling. Han var i denne stillingen helt til 1971, og foresto en lang rekke utgivelser av gammelislandske kildeskrifter. Fra 1929 til 1970 var han dessuten professor ved Københavns Universitet.

Samtidig offentliggjorde han egne dikt. Hans første samling, *Úr landsuðri*, utkom i 1939 og ble velvillig mottatt.

## Referanser
Elias Wessén

**Elias Gustaf Adolf Wessén** (1889–1981) var en svensk språkforsker. Han var medlem av Svenska Akademien fra 1947 til sin død (stol nummer 16). 

Wessén var professor i nordiske språk ved Stockholms högskola fra 1928 til 1947 og tok initiativ til dannelsen av Svenska språknämnden i 1944. Hans etymologiske ordbok *Våra ord, deras uttal och ursprung* (1961) regnes som en klassiker. Han skrev også en *Svensk språkhistoria*, en *Isländsk grammatik* og svenske grammatikker beregnet på dansk- og norskspråklige.

I tillegg til sitt medlemskap i Svenska Akademien, var han medlem av Kungliga Vitterhets Historie och Antikvitets Akademien.Han ble utnevnt til æresdoktor ved Universitetet i Oslo i 1956.

## Referanser
Lis Jacobsen

**Elisabeth «Lis» Jacobsen** (født Elisabeth Rubin 29. januar 1882 i København, død 18. juni 1961 i samme by) var en dansk filolog.

Lis Jacobsen var datter av nasjonalbankdirektør Marcus Rubin (1854–1923), og ble gift med filologen Jacob Peter Jacobsen (1869–1918). Hun tok lærereinneeksamen i 1903, og begynte deretter å studere nordisk filologi ved Københavns Universitet. Hun ble Danmarks første kvinne som tok doktorgraden i 1910. Hennes spesialområder var nordisk filologi og runologi. Hun var medlem av Det Danske Sprog- og Litteraturselskab, og fra 1915 fikk hun overdratt arbeidet med å utgi *[[Ordbog over det danske Sprog]]*. På grunn av sin jødiske avstamning måtte hun fra 1943 til 1945 oppholde seg i Sverige. Fra 1952 til 1953 ledet hun redaksjonen av *[[Nudansk Ordbog]]*.

## Referanser


## Kilder
* «Lis Jacobsen» i *[[Dansk kvindebiografisk leksikon]]*.
Gabon under Sommer-OL 1988

**Gabon under Sommer-OL 1988**. Tre sportsutøvere fra Gabon deltok i to sporter, boksing og friidrett under Sommer-OL 1988 i Seoul. Det var tredje gangen Gabon deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
The Naughty Lady of Shady Lane

**«The Naughty Lady of Shady Lane»** er en amerikansk populærmusikksang, skrevet av Sid Tepper og Roy C. Bennett.

Teksten antyder at denne *«naughty lady»*, som driver hele byen til vanvidd, er en attraktiv ung kvinne som *«throws those come-hitter glances at every Tom, Dick and Joe»* og *«when offered som liquid refreshments she never says no»*, men den siste linjen avslører at hun er et ni dager gammelt spedbarn.

Populære versjoner av sangen var innspillinger med The Ames Brothers og Archie Bleyer fra 1954.

Innspillingen med The Ames Brothers ble gjort 8. september 1954. Den ble utgitt av RCA Victor Records med katalognummer 20-5197.

Bleyers versjon ble utgitt av Cadence Records med katalognummer 1257.

Dean Martin har også spilt inn en versjon i 1955. Den ble utgitt på 78-plate av Capitol Records med katalognummer CP-390.

I 1996 ble sangen spilt inn av The Statler Brothers. Den ble utgitt på dobbeltalbumet *Sing The Classics* (Mercury).

I 2007 spilte The Roches inn en versjon. Den ble utgitt på albumet *Moonswept*.

## Norsk versjon
Arne Bendiksen har skrevet en norsk tekst. Den norske tittelen er «En liten dame fra Lillesand».

### Innspilling
*The Monn Keys, Egil Monn-Iversens orkester. Utgitt på 78-platen Musica A&nbsp;5107 i 1954.

## Listeplasseringer
The Ames Brothers' versjon nådde den britiske singlelisten 5. februar 1955 og lå der i seks uker med nummer seks som høyeste plassering. Den kom på de amerikanske Billboard-listene 20. november 1954. På Most Played by Jockeys-listen lå den som nummer tre. På Best Sellers In Stores-listen lå den som nummer tre.

Bleyers versjon nådde Billboard-listene 24. november 1954 og lå på listen i fem uker med nummer 26 som høyeste plassering.

Martins versjon kom på den britiske singlelisten 29. januar 1955 og lå der i ti uker med nummer fem som høyeste plassering.

## Referanser
Rolf Pipping

**Hugo Rudolf** (**Rolf**) **Pipping** (født 1. juni 1889 i Kiel i Tyskland, død 7. desember 1963 i Finland) var en finlandssvensk filolog. Han var professor i filologi og svensk ved Åbo Akademi fra 1928 til 1956 og rektor fra 1936 til 1942. Han er blant annet kjent for å ha dannet begrepet «sakprosa» i 1938.

## Referanser
Birger Nerman

**Birger Nerman** (født 6. oktober 1888 i Norrköping, død 22. august 1971 i Stockholm) var en svensk arkeolog.

Nerman studerte nordiske språk, litteraturhistorie og arkeologi ved Uppsala universitet, og ble *[[dr. philos.]]* i 1913 med avhandlingen *Studier över Sveriges hedna litteratur*. I 1923 ble han utnevnt til professor i arkeologi ved universitetet i Tartu i Estland. Han beholdt denne stillingen til 1925, og regnes sammen med sin forgjenger Arne Mikael Tallgren som grunnlegger av arkeologifaget i Estland. På slutten av 1920-tallet og begynnelsen av 1920-tallet ledet han flere arkeologiske utgravninger i de baltiske statene. I 1938 ble han direktør for Statens historiska museum, og satt i denne stillingen til han gikk av med pensjon i 1954. Fra 1939 til 1964 var han formann i Svenska fornminnesföreningen.

## Referanser
Jöran Sahlgren

**Gustav Fredrik Jöran Sahlgren** (født 8. april 1884 i Aspö i Södermanland, død 28. august 1971) var en svensk språkforsker og stedsnavnforsker.

Sahlgren ble professor i nordiske språk ved Lunds universitet i 1929, og fikk dessuten et personlig professorat i nordisk stedsnavnforskning ved Uppsala universitet. Han regnes som en av de fremste personlighetene innenfor stedsnavnforskning i Sverige.

## Referanser
Bass (lyd)

**Bass** er et begrep som benyttes om de laveste lydfrekvensene, fra 0 til 80 eller 120 Hz (frekvensspekteret er ikke entydig fastlagt). 
De høyere frekvensene kalles mellomtone og diskant.

For å produsere basslyder i musikk, benyttes bassinstrumenter, eller spesielle basshøyttalere

Mennesker har vanskeligere for å høre lave frekvenser sammenlignet med andre deler av lydspekteret. En tone med 20 dB ved 1000 Hz oppfattes av et menneske som med omtrent samme lydstyrke som en tone med 80 dB ved 20 Hz. Dype toner oppfattes ikke bare med ørene, men med hele kroppen, og selv døve personer kan oppfatte disse vibrasjonene og danse i takt.

## Retningslokalisering
Rene sinustoner dypere enn 120 Hz er vanskelig å lokalisere for menneskelig hørsel, og toner under 80 Hz kan ikke lokaliseres overhodet. Vanlige basslyder inneholder dog også høyere klangdeler, noe som gjør retningslokaliseringen lettere. 

I stereo- eller surround-anlegg med basshøyttaler, sendes de laveste frekvensene til basshøyttaleren mens de høyere klangdelene sendes til de øvrige høyttalerne. Siden det er vanskelig eller umulig å høre hvor basslyden kommer fra, slipper man derfor i små lydanlegg unna med én basshøyttaler, og man står ganske fritt i plasseringen av denne.